บัญชีกลางเดินหน้า บัตรรักษาข้าราชการ
กรมบัญชีกลางกำหนดกรอบแนวทางการดำเนินการเพื่อเตรียมความพร้อมในการออกบัตรสวัสดิการรักษาพยาบาลข้าราชการ
20 พ.ค. 2560

โดย...ทีมข่าวการเงินโพสต์ทูเดย์กรมบัญชีกลางกำหนดกรอบแนวทางการดำเนินการเพื่อเตรียมความพร้อมในการออกบัตรสวัสดิการรักษาพยาบาลข้าราชการ โดยในเบื้องต้นจะคัดเลือกโรงพยาบาลที่มีศักยภาพและมีความพร้อมเพื่อเป็นต้นแบบการดำเนินงานในเรื่องดังกล่าวสุทธิรัตน์ รัตนโชติ อธิบดีกรมบัญชีกลาง คาดว่าจะเริ่มดำเนินการได้ในช่วงเดือน ต.ค. 2560 ส่วนค่าใช้จ่ายในการออกบัตรสวัสดิการรักษาพยาบาลข้าราชการและค่าใช้จ่ายในบริหารจัดการอยู่ในระหว่างการพิจารณา ซึ่งยังไม่ได้ข้อสรุปว่าจะเป็นเงินเท่าไรนอกจากนี้ กรมบัญชีกลางยังได้ชี้แจงกรณีประธานเครือข่ายปฏิรูประบบสวัสดิการรักษาพยาบาลข้าราชการ (คสร.) ยื่นหนังสือทักท้วงโครงการจัดทำบัตรสมาร์ทการ์ดรักษาพยาบาลของข้าราชการที่กรมบัญชีกลางกำลังดำเนินการอยู่ โดยเห็นว่า การใช้บัตรแก้ปัญหาทุจริตของข้าราชการเป็นการแก้ปัญหาไม่ตรงประเด็นทำให้เกิดการสิ้นเปลืองงบประมาณสำหรับประเด็นที่หนังสือของ คสร.ที่สอบถามกรมบัญชีกลาง ประกอบด้วยความคืบหน้าและแผนดำเนินการเรื่องการทำบัตรประจำตัวผู้ป่วยโครงการเบิกจ่ายตรง ต่อมา คือ ข้อดีและข้อเสีย และความแตกต่างจากการพัฒนาบัตรประจำตัวประชาชนเป็นสมาร์ทการ์ดอย่างไร ขณะที่กองทุนสุขภาพ สปสช. และสำนักงานประกันสังคม (สปส.) ใช้บัตรประชาชนอย่างเดียวในการระบุตัวตนเพื่อรักษาพยาบาล และการต้องใช้งบทำบัตร 50 ล้านบาท สำหรับผู้มีสิทธิ 5 ล้านคน และค่าใช้จ่ายอื่นๆ นั้น กรมบัญชีกลางได้ประเมินค่าใช้จ่ายเหล่านี้หรือไม่ อย่างไร และมีมูลค่าจำนวนเท่าใดสุทธิรัตน์ กล่าวว่า โครงการบัตรสวัสดิการรักษาพยาบาลข้าราชการ เป็นการต่อยอดโครงการเบิกจ่ายตรงสวัสดิการรักษาพยาบาลข้าราชการ โดยนำหลักการทำงานของบัตรเครดิตมาประยุกต์ใช้ บัตรดังกล่าวมีวัตถุประสงค์เพื่อใช้ในการตรวจสอบและพิสูจน์ตัวบุคคล ทดแทนการลงทะเบียนสมัครเข้าร่วมโครงการเบิกตรงค่ารักษาพยาบาล ณ สถานพยาบาล โดยผู้มีสิทธิและบุคคลในครอบครัวสามารถใช้บัตรดังกล่าว เพื่อประกอบการใช้สิทธิเบิกค่ารักษาพยาบาลได้ทันที ไม่จำเป็นต้องรอเวลาการประมวลผลข้อมูลตามระบบเดิมนอกจากนี้ บัตรนี้ยังใช้ประกอบการตรวจสอบการทำธุรกรรมการชำระเงินค่ารักษาพยาบาลที่สถานพยาบาลเรียกเก็บจากกรมบัญชีกลางในระบบเบิกจ่ายตรงด้วย นอกจากจะช่วยให้กรมบัญชีกลางรับรู้ข้อมูลและค่าใช้จ่ายการเข้ารับบริการทางการแพทย์ของผู้ป่วยได้ทันทีภายในวันเดียวกันแล้ว ยังเพิ่มประสิทธิภาพการตรวจสอบการเบิกค่ารักษาพยาบาลอีกด้วยสำหรับข้อสังเกตที่ว่า เหตุใดกรมบัญชีกลางจึงไม่นำบัตรประชาชนแบบสมาร์ทการ์ดมาใช้เพื่อพิสูจน์ตัวตน เช่นเดียวกับ สปสช.นั้น เนื่องจาก สปสช.นำบัตรประชาชนแบบสมาร์ทการ์ดมาใช้เพียงเพื่อพิสูจน์ตัวตน ก่อนเข้ารับการรักษาเท่านั้น ไม่ใช่เพื่อประกอบการตรวจสอบการทำธุรกรรมการชำระเงินค่ารักษาพยาบาลที่สถานพยาบาลเรียกเก็บจากกรมบัญชีกลางในระบบเบิกจ่ายตรงเช่นเดียวกับบัตรสวัสดิการรักษาพยาบาลข้าราชการ นอกจากนี้ บัตรประชาชนแบบสมาร์ทการ์ด ซึ่งตามกฎหมายถูกออกแบบขึ้นเพื่อจัดเก็บข้อมูลส่วนบุคคล และจะต้องไม่เปิดเผยต่อบุคคลหรือหน่วยงานอื่น ในชั้นนี้จึงยังไม่สามารถนำบัตรประชาชนแบบสมาร์ทการ์ดมาใช้ในโครงการได้อย่างไรก็ดี ในอนาคตหากสามารถใช้บัตรประชาชนแบบสมาร์ทการ์ด เป็นเครื่องมือประกอบการตรวจสอบการทำธุรกรรมการชำระเงินค่ารักษาพยาบาลได้แล้ว กรมก็จะนำมาใช้ทดแทนการออกบัตรสวัสดิการรักษาพยาบาลข้าราชการต่อไป